cyanic-selkie/wikianc huggingface dataset:
קודש וחול ביהדות
בני אהרון
תרגום הירושלמי מסביר שאהרן נבחר בזכות יוכבד ומעשיה, שהצילה ילדי ישראל הזכרים מגזר דין מוות שהטיל פרעה על העבריים. המדרש רבה מסביר שמפני שקהת זכה להיות מטועני הארון ואהרן בעצמו היה הבכור מבין נכדיו זכה לעבודת הכהונה ולהיקרא קודש קודשים. בנוסף, יש פרשנים שהסבירו שאהרן הכהן בעצמו - ובניו אחריו - נבחרו לעבודת הכהונה מאת בריאת העולם. הספורנו בפירושו על הפסוק ולעמוד לפני העדה לשרתם מסביר שאחת ממטרות בחירת שבט לוי הייתה להקניט את העדה על השתתפותם בחטא העגל.
ביהדות, יש מצווה מן התורה לקדש את זרעו של אהרן לכל דבר שבקדושה. מצווה זו נמנית במניין המצוות.
שבת
הקדושה מאוזכרת לראשונה בתנ"ך, בהקשר של השבת: בראשית ב: ג וַיְבָרֶךְ אֱלֹהִים אֶת-יוֹם הַשְּׁבִיעִי, וַיְקַדֵּשׁ אֹתוֹ:  כִּי בוֹ שָׁבַת מִכָּל-מְלַאכְתּוֹ, אֲשֶׁר-בָּרָא אֱלֹוהִים לַעֲשׂוֹת.
השבת היא יום מקודש ומובדל מכל הימים וכך הוא היחס בחז"ל:,.
נוסף על קדושת היום העצמית, יש מצווה לקדש את היום, היינו להבדיל אותו מכל הימים. ביטוי לכך ניתן למצוא במצוות קידוש השבת בדברים, ובשמירת שבת. מטרת מצווה זו היא כדי להבדיל את האדם מענייני העולם, ובכך ליצור שייכות רעיונית עם הבדלת השבת.
מועדי קודש
נוסף על יום השבת, קידש האל זמנים מיוחדים בשנה, כחלק ממערכת היחסים בינו לבין עם ישראל. החגים בנויים לפי סדר ההיסטוריה והעתיד העולמי על פי השקפת היהדות, כאשר פסח מציין את יציאת מצרים, חג השבועות מתקשר לקבלת התורה, ראש השנה הוא כנגד יום הדין הגדול, יום הכיפורים הוא כנגד העולם הבא וחג הסוכות הוא כנגד ימות המשיח.
תפילות קדושה
הקדושה קיימת גם בנוסח התפילה, ונאמרת שלוש פעמים ביום.
משרד הפנים (בולגריה)
משרד הפנים של בולגריה (בבולגרית: Министерството на вътрешните работи) הוא משרד ממשלתי בבולגריה האחראי בין היתר על ביטחון הפנים, לחימה בפשע ושמירה על הסדר הציבורי במדינה. המשרד אחראי על מספר גופים העוסקים בביטחון פנים ובכללם משטרת בולגריה, משטרת הגבולות, יחידות ללחימה בפשע המאורגן ושירותי כיבוי האש. שר הפנים הנוכחי (2011) הוא צבטאן צבטאנוב ממפלגת השלטון, אזרחים למען פיתוח אירופי של בולגריה.
היסטוריה
משרד הפנים הבולגרי הוקם ב-5 ביולי 1879 על ידי אלכסנדר בטנברג, נסיך בולגריה כשטודור בורמוב מונה לראש הממשלה ושר הפנים של הנסיכות. ב-1925 הועבר מנגנון ביטחון הפנים לאחריות הד"ס (השירות החשאי לשעבר של בולגריה).
ב-10 בספטמבר 1944, לאחר ההפיכה במדינה ועליית חזית המולדת הבולגרית לשלטון הוקמה יחידת "המיליציה העממית" והיא שימשה זרוע ביצועית משטרתית של הקומוניסטים בתהליך השתלטותם על בולגריה ורדיפת מתנגדיהם. ב-1991 לאחר נפילת השלטון הקומוניסטי בוצעה רפורמה במשרד, בוטלו צווי חירום אשר מכוחם התנהל המשרד וחוקקו חוקים ותקנות המסדירות את התנהלותו. ב-1993 אושר חוק שהסדיר את פעילותה של המיליציה העממית ובכלל זה שינוי שמה למשטרה הלאומית.
צבועון הרעמה
צְבוֹעוֹן הרעמה (שם מדעי: Proteles cristatus), הוא מין יונק קטן בסוג צבועון במשפחת הצבועיים. לפי חוקרים מסוימים שייך סוג זה למשפחה נפרדת, בפני עצמה. צבועון הרעמה הוא מין יחיד (Proteles cristatus) בסוג צבועון. צבועון הרעמה הוא יונק אוכל חרקים החי במזרח אפריקה ובאפריקה הדרומית. פירוש שמו בלועזית Aardwolf הוא "זאב אדמה" באפריקאנס ובהולנדית. בניגוד לקרובי משפחתו האחרים ממשפחת הצבועיים, צבועון הרעמה אינו צד חיות גדולות; במקום זאת הוא ניזון מחרקים, בעיקר טרמיטים. צבועון אחד יכול לאכול כ-200,000 טרמיטים במהלך לילה אחד בעזרת הלשון הארוכה והדביקה שלו.
למין זה שני תת-מינים:
הצבועון משויך למשפחת הצבועיים, למרות שבעבר הוא שויך למשפחה משל עצמו. הוא חי במזרח ודרום אפריקה באזורים בהם הצמחייה היא בעיקר שיחים. צבועון הרעמה מתחבא במאורות במשך היום, ויוצא החוצה בלילה לחפש מזון. הדיאטה שלהם מסתמכת בעיקר על טרמיטים, פגית חרקים ונבלות של חיות גדולות יותר.
נתונים פיזיים
צבועון הרעמה דומה במראהו לצבוע מפוספס קטן. יש לו חוטם צר יותר ואוזניים חדות בהם הוא נעזר לצוד טרמיטים. הוא בעל פסים שחורים על גבי פרווה צהבהבה ורעמה ארוכה לאורך הצוואר והגב שלו. הרעמה מוגבהת במהלך עימותים על מנת להראות גדול יותר.
אורכו של צבועון הרעמה הוא 80-55 ס"מ, לא כולל זנב עבות באורך 30-20 ס"מ. הגובה שלו הוא 50-40 ס"מ בכתפיים. צבועון בוגר שוקל 14-9 ק"ג. כפות רגליו בעלות 5 אצבעות בניגוד לצבועים אחרים בעלי 4 אצבעות. השיניים שלו והגולגולת שלו דומים לצבועים אחרים, למרות ששיני הלחיים שלו מתמחות באכילת חרקים.
ככל שהצבועון מזדקן, הוא יאבד חלק משיניו. הדבר כמעט ולא משנה את הרגלי התזונה שלו הודות לרכות של החרקים מהם הוא ניזון.
תפוצה ומחייה
צבועון הרעמה חי באזורים פתוחים, במישורים יבשים ואזורי סבך תוך הימנעות מאזורים הרריים. עקב סוג המזון הייחודי שלו, ניתן למצוא אותו רק באזורים בהם קיימים טרמיטים ממשפחה מסוימת. הטרמיטים הללו מסתמכים על עשב דרוך או מת והם נמצאים בעיקר באזורי מרעה וסוואנות, כולל אזורי חוות. במשך רוב השנה, הוא מבלה את זמנו בטריטוריות משותפות המכילות עד לתריסר מאורות, המאוכלסות כ-6 שבועות כל פעם.
קיימות 2 אוכלוסיות נבדלות: אחת באפריקה הדרומית, והשנייה במזרח וצפון-מזרח אפריקה.
התנהגות
צבועון הרעמה הוא יצור לילי ביישן, שישן במאורות תת-קרקעיות במשך היום. הוא משתמש במאורות קיימות של צבועונים אחרים, דורבנים או ארנבים, למרות שהוא מסוגל לחפור לעצמו מאורה.
זכר בוגר הוא בעיקר בודד בזמן חיפוש אחר מזון, הדבר נחוץ בעיקר בגלל המחסור והתפוצה ההומוגנית של החרקים מהם הם ניזונים. לעיתים קרובות הם נחשבים בטעות כבעלי חיים בודדים. למעשה, הם חיים כזוגות מונוגמיים, עם הצאצאים שלהם ומגינים על הטריטוריה שלהם.
זכרים צעירים מגיעים לבגרות מינית לאחר שנתיים. תקופת הייחום משתנה ותלויה במיקומם, אך לרוב מתרחשת באביב או בסתיו. במהלך התקופה, זכרים בודדים יחפשו בטריטוריה משלהם, כמו גם בטריטוריות אחרות, אחר נקבה להזדווג איתה. זכרים דומיננטיים יזדווגו עם נקבות של זכרים פחות דומיננטיים מטריטוריות שכנות. הדבר גורם לרוב למריבות בין 2 זכרים, כאשר אחד נכנס לאזור של השני.
יחסים עם האדם
חקלאות עלולה להוות גורם שלילי על אוכלוסייתם עקב הרעלות בידי חוואים. הם לרוב נחשבים כחיות מועילות ולא מסוכנות על ידי חוואים. אולם, באזורים מסוימים הוא ניצוד בגלל פרוותו. מפגשים עם כלבים הם איום נוסף עליו.
איסמאל דיאס
איסמאל דיאס דה לאון (בספרדית: Ismael Díaz de León; נולד ב-12 במאי 1997) הוא כדורגלן פנמי המשחק באוניברסידד קאתוליקה דל אקוודור בעמדת החלוץ.
קריירת מועדונים
דיאס התחיל את הקריירה שלו בקבוצת הכדורגל טאורו מליגת העל הפנמית. ב-2 בספטמבר 2012 דירס ערך את הופעת הבכורה שלו בקבוצה הבוגרת במשחק הליגה נגד אליאנסה כאשר הוא בן 15 שנים וחודשיים.
באוגוסט הצטרף לפורטו ב' בה שיחק שנתיים.
ב-11 ביולי 2018 דיאס חתם באל טאנקה סיסלי מליגת העל האורוגוואית.
ב-31 באוגוסט 2019, דיאס חתם באקדמיקו ויסאו וכעבור חצי שנה חזר לפנמה וחתם בטאורו.
ב-6 בינואר 2022 דיאס חתם באוניברסידד קאתוליקה דל אקוודור מליגת העל האקוודורית.
קריירה בינלאומית
דיאס הוא שחקן נבחרת הנוער של פנמה והשתתף עימה בגביע העולם בכדורגל עד גיל 20 בשנת.
ב-20 באוגוסט 2014, דיאס ערך את הופעת הבכורה שלו בנבחרת הבוגרת בניצחון 0-4 נגד, בו גם הבקיע את שער הבכורה שלו בנבחרת.
דיאס נכלל בסגל הנבחרת לקראת גביע הזהב 2017 ומונדיאל 2018.
אנטנדרוס
אַנְטַנְדְרוֹס (ביוונית: Άντανδρος, בלטינית: Antandrus) היא עיר עתיקה בצפון מערב אסיה הקטנה, בחופו הצפוני של מפרץ אדרמיט (Edremit) שבטורקיה, ממנה נותרו לימינו שרידים מעטים בלבד. חורבותיה סמוכים לעיר אלטינולוק (Altınoluk) שבנפת בליקסיר (Balıkesir).
חשיבותה של אנטנדרוס במיקומה האסטרטגי. היא שוכנת למרגלות הר אידה, ששפע עצים לבניית ספינות ולצרכים מסחריים וצבאיים נוספים, ושימשה בעת העתיקה מספנה ונמל מוצא למצרך רב-חשיבות זה.
היסטוריה
ראשיתה של אנטנדרוס לוטה בערפל. הרודוטוס, ההיסטוריון היווני בן המאה ה-5 לפנה"ס, קורא לה אנטנדרוס הפלאסגית, רמז לקדמוניותה, שכן כינוי זה משמש אצלו לתיאור התושבים הילידיים שקדמו לבוא ההלנים אל ארץ יוון. הלקסיקוגרף היווני סטפאנוס מביזנטיון, בן המאה ה-6 לספירה, המסתמך על כתבי אריסטו, כותב כי אנטנדרוס נקראה תחילה אֶדוֹנִיס ויושבה על ידי האֶדוֹנִים, בני שבט ממוצא תראקי. מאוחר יותר, במאה השביעית לפנה"ס, שלטו בה הקִימֶרִים, אף הם בני שבט נוודים תראקי, ולדברי הרודוטוס סילקם לבסוף מאסיה הקטנה אַלִיאַטֶס מלך לידיה. פליניוס, בחיבורו "תולדות הטבע", כותב גם הוא, כי אנטנדרוס נקראה לפנים אֶדוֹנִיס (Edonis) ואחר כך קִימֶרִיס (Cimmeris). סימן לעתיקותה של אנטנדרוס אפשר אולי למצוא גם בחרוזיו של המשורר הרומי ורגיליוס, המספר כי אִינֵיאַס, מייסדה האגדי של רומא, הגיע לאחר עזבו את טרויה אל אנטנדרוס, בנה בה עשרים ספינות ומכאן הפליג עם אנשיו אל לאטיום.
העיר נכבשה על ידי הפרסים זמן קצר אחרי מסע המלחמה של דריווש הראשון אל סקיתיה (512 לפנה"ס). ב-424 לפנה"ס, בשנה השמינית למלחמה הפלופונסית, נכבשה העיר בסיוע בוגדים מבפנים על ידי גולים ממיטילנה ולסבוס, אנשי הסיעות האוליגרכיות, אך האתונאים שהחזיקו בה קודם השתלטו עליה מחדש לאחר זמן קצר. בהמשך המלחמה נכבשה העיר על ידי הפרסים. תושבי העיר, שחששו מבוגדנותו של מפקד חיל המצב הפרסי מטעמו של טיספרנס ולא יכלו לשאת את העול שהטיל עליהם, קמו וגירשו אותו ואת חייליו (411 לפנה"ס). למרות המעשה לא איבדו הפרסים את אחיזתם בעיר.
מאקו קומורו
מאקו קומורה (ביפנית: 小室 眞子, בעבר מאקו, נסיכת אקישינו – 眞子内親王; נולדה ב-23 באוקטובר 1991) היא בתם הבכורה של פומיהיטו, נסיך אקישינו וקיקו, נסיכת אקישינו. היא נכדתו המבוגרת ביותר של אקיהיטו, קיסר יפן.
ביוגרפיה
הנסיכה מאקו נולדה ב-23 באוקטובר 1991 בבית החולים של הארמון הקיסרי ברובע צ'יודה שבטוקיו. היא בתם הבכורה של פומיהיטו, נסיך אקישינו וקיקו, נסיכת אקישינו, ולפיכך נכדתם הבכורה של אקיהיטו, קיסר יפן ומיצ'יקו, קיסרית יפן. יש לה אחות קטנה בשם קאקו ואח קטן בשם היסאהיטו. היא התחנכה בבית ספר ובתיכון של גאקושין, ובמהלך חודש אחד בשנת 2010 נשלחה לאוניברסיטת דבלין באירלנד כדי ללמוד אנגלית. במהלך תקופה זו הייתה לה פגישה לא רשמית עם נשיאת אירלנד מארי מקאליס, והיא אף ביקרה בצפון אירלנד. לאחר מכן למדה מאקו מורשת תרבותית ואמנות באוניברסיטה הבינלאומית הנוצרית במיטקה שבטוקיו, ובין ספטמבר 2012 למאי 2013 היא למדה היסטוריה של האמנות באוניברסיטת אדינבורו. ב-26 במרץ 2014 השלימה תואר ראשון. ב-17 בספטמבר של אותה שנה היא עברה לבריטניה, ובמשך שנה למדה לימודי מוזאונים וגלריה באוניברסיטת לסטר. בינואר 2016 היא השלימה תואר שני.
מאקו הפכה לפופולרית מאוד באינטרנט לאחר שב-2004 הופיעו בטלוויזיה היפנית תמונות שלה לבושה בבגדי מלח. בעקבות כך, הופיעו באינטרנט איורי חיקוי רבים, ומאגרי תמונות שלמים שלה. סרטון פאנארט שלה אשר התפרסם באתר הפופולרי Niconico, זכה ליותר מ-340,000 צפיות ו-86,000 תגובות. מהמשפחה הקיסרית נמסר כי הם אינם יודעים כיצד לטפל בתופעה זו, שכן הם אינם רואים שום סימני השמצות או עלבונות נגד המשפחה הקיסרית.
ב-2006 היא השתתפה לראשונה יחד עם אביה בטקס דתי במקדש איסה. בשנת 2011 היא קיבלה מסבה את אות מסדר הכתר היקר. מאז היא משתתפת באירועים רשמיים כחברה בוגרת במשפחה הקיסרית. ביולי של אותה שנה, התנדבה בזהות בדויה לסייע לנפגעי רעידת האדמה והצונמי בסנדאי. כיום היא עובדת כחוקרת במוזיאון האוניברסיטה של טוקיו.
חיים אישיים
ב-17 במאי 2017 הודיעה מאקו על אירוסיה לקיי קוֹמוּרוֹ – עורך דין אשר אותו הכירה במהלך לימודיה באוניברסיטה הבינלאומית הנוצרית בטוקיו. מאקו הציגה את קומורו בפני הוריה והזוג קיבל את ברכתם. מאוחר יותר אושרו האירוסין בידי הקיסר עצמו. ב-3 בספטמבר נערכה מסיבת עיתונאים, אשר בה סיפרו הזוג כיצד הכירו. סוכן משק הבית הקיסרי שיניצ'ירו יממוטו הודיע כי "קיי קומורו הוא שותף מתאים ומצוין לנישואין עבור הוד מעלתה הנסיכה מאקו, והודעת האירוסין הרשמית שניתנה היום היא רגע משמח לכולנו". חרף העובדה שגם אביה וגם סבה של מאקו נישאו בנישואים מורגנטיים, הרי שעל פי החוק היפני נאלצה מאקו לוותר על מעמדה תאריה וזכותם של בניה לרשת את הכתר, כיוון שקומורו הוא פשוט עם. מאקו הודתה ש"הייתי מודעת מגיל צעיר שאוותר ביום מן הימים על מעמדי כדי להתחתן".
החתונה הייתה אמורה להתקיים בנובמבר 2018, אך היא נדחתה לאחר דיווחים בתקשורת על סכסוך כספי בין אמו של קומורו לבין ארוסה לשעבר. על פי הדיווחים, הארוס תבע ממנה סכום של מעל 4 מיליון יין (36,000 דולר), אשר חלק ממנו שימש כדי לממן את שכר הלימוד של קומורו. מאקו וקומורו נישאו לבסוף בטקס אזרחי ב-26 באוקטובר 2021. מאקו סרבה לקבל את המענק המסורתי בסך 140 מיליון יין (1.3 מיליון דולר) שניתן בידי ממשלת יפן לנשים שעזבו את המשפחה הקיסרית.
מאקו ובעלה הודיעו כי ברצונם לעבור לארצות הברית, אולם בזמן שחיכו לוויזה, נאסר על מאקו, לפי חוקי המשפחה הקיסרית, להתגורר ברובע הקיסרי של טוקיו. אי לכך, היא ובעלה עברו להתגורר ברובע שיבויה. קיי פתר את הסכסוך הכספי בין אמו לארוסה לשעבר בנובמבר 2021, ושילם לארוס לשעבר סכום כסף לא ידוע כדי לסגור את החוב. בני הזוג עזבו לניו יורק זמן קצר לאחר מכן. באוקטובר 2022 עבר קיי את מבחן לשכת עורכי הדין של ניו יורק, והחל לעבוד כעורך דין ב-2023.
תואר
עם לידתה קיבלה מאקו את התואר. שעליו ויתרה באוקטובר 2021 בשל נישואיה לפשוט עם.
מנחם ידיד
מנחם ידיד (15 בינואר 1918 - 5 במאי 2013) היה חבר הכנסת מטעם גח"ל והליכוד בכנסות השישית עד השמינית. אביו הוא הרב המקובל יום טוב ידיד הלוי.
ידיד נולד בשנת 1918 בחלב שבסוריה ולמד שם בבית ספר תיכון ובישיבה. בשנת 1935 עלה לארץ ישראל, הצטרף לתנועת בית"ר, בשנת 1942 היה ראש פלוגה בסניף נווה צדק ובשנת 1946 היה ראש קן ירושלים. לאחר הפילוג בתנועה היה בין פעילי האצ"ל. בשנים 1939 ו-1946 אף נעצר בגין פעילותו בארגון.
לאחר קום המדינה היה ידיד בין חבריה הראשונים של תנועת החרות, ייסד את סניף התנועה בשכונת התקווה ועמד בראשו. לצד פעילותו בחרות היה גם חבר הוועד הפועל ומזכירות ההסתדרות הלאומית ובשנים 1950–1960 עובד עיריית תל אביב. בשנת 1965 היה ראש מחלקת הנוער של עיריית תל אביב.
ידיד היה מפעילי העדה החלבית בישראל ונבחר למזכיר ועד יוצאי חלב וסוריה. שימש כחבר ועד האפוטרופסים של "כתר ארם צובא".
בשנת 1965 הוא נבחר מטעם גח"ל לכנסת השישית. כהונתו נמשכה לאורך שתי כנסות נוספות, עד 1977.
בבחירות 2006 הוצב במקום ה-112 הסמלי ברשימת הליכוד לכנסת.
ידיד נפטר ב-5 במאי 2013 בגיל 95.
חדשה בעיר
חדשה בעיר (באנגלית: New In Town) הוא סרט קולנוע אמריקאי מסוגת קומדיה רומנטית, בבימויו של ג'ונס אלמר. הסרט יצא לאקרנים ב-30 בינואר 2009. הסרט צולם בוויניפג שבקנדה, במינסוטה, ובמיאמי שבפלורידה.
עלילה
לוסי היל (רנה זלווגר) היא עובדת שיווק בכירה בחברה ליצור מוצרי חלב שמרכזה במיאמי. היא נהנית מהחיים ובעיקר רוצה קידום. כך, היא נשלחת לניו אלם, מינסוטה כדי לראות האם יש צורך במפעל שם. לוסי לא מתקבלת טוב; רוב התושבים רואים בה "צפונית", קרה ומתנשאת. בנוסף, היא מצליחה להסתכסך עם נציג האיגוד המקצועי של האזור, טד (הארי קוניק ג'וניור).
אחרי שטד מציל אותה מסופת שלגים, לוסי לומדת להתחבר לאוכלוסייה המקומית. בעקבות זאת, כאשר מנהלי החברה רוצים לסגור את המפעל, לוסי מצילה אותו על ידי ייצור מתכון חדש של חברתה ומזכירת החברה בלנש (שיבון פאלון) וכך ניצל המפעל. בסוף הסרט, לוסי חוזרת לניו אלם כדי לנהל את המפעל.
לכידות אוכלוסייה קוהרנטית
לכידות אוכלוסייה קוהרנטית (CPT - Coherent Population Trapping) היא תופעה קוונטית הנוצרת על ידי אינטראקציה קוהרנטית של שני שדות אופטיים (בדרך כלל שני לייזרים) בעלי עוצמה זהה, בתהודה עם מערכת אטומית בעלת שלוש רמות אנרגיה בתצורת Λ. במערכת בעלת תצורת Λ, כאשר הפרש התדירויות בין שני השדות האופטיים זהה להפרש התדירויות בין רמות האנרגיה התחתונות של האטום נוצרת התאבכות קוונטית בין רמות האנרגיה התחתונות הגורמת לאטומים להיכנס ל"מצב חשוך" (מצב חשוך מתייחס למצב בו האטום לא יכול לבלוע או לפלוט פוטון). האוכלוסייה האטומית נלכדת ברמות האנרגיה התחתונות באופן שווה מבלי אפשרות להיבלע לרמת האנרגיה המעוררת. מצב זה מתבטא במינימום בליעה.
תאוריה
נתייחס למערכת שלוש רמות אנרגיה בתצורת \Lambda (איור 1). |1\rang ו-|2\rang הן רמות האנרגיה התחתונות ו-|3\rang היא רמת האנרגיה המעוררת. כל אחד מהמעברים האופטיים מצומד עם שדה לייזר. המעבר מרמה |1\rang לרמה |3\rang מצומד עם שדה V_{13} והמעבר מרמה |2\rang לרמה |3\rang עם שדה V_{23}.
\Delta_{31} ו- \Delta_{32} הם הסטיות של תדירויות השדות מתהודה עם המעברים האופטיים ו- בהתאמה. כאשר הפרש התדירויות בין שני השדות האופטיים זהה להפרש התדירויות בין רמות האנרגיה התחתונות של האטום, כלומר, תדירות זו נקראת תדירות התהודה הדו פוטונית והמערכת האטומית נמצאת בתהודה דו פוטונית (נקרא לפעמים גם תהודת רמן).
המילטוניאן האינטראקציה הוא:
הווקטורים העצמיים בתדירות התהודה הדו פוטונית הם:
כאשר ניקח קומבינציה ליניארית של שתי הרמות ו-  נקבל את הרמות העצמיות הבאות:
בהנחה כי, אז המצב
הופך ל: והמצב ל:.
אלו הם המצב הבהיר והמצב החשוך. המצב הבהיר מאופיין בבליעה מפני שמצב זה הוא באינטראקציה עם האור, בעוד המצב החשוך מאופיין בשקיפות מלאה מאחר שלא מתרחשת אינטראקציה עם האור. כאשר האוכלוסייה מגיעה למצב החשוך היא נלכדת בתוכו. מודל זה מסביר בצורה אינטואיטיבית את עקרון לכידות אוכלוסייה הקוהרנטית. הוא מראה כיצד במקרה של תדירות התהודה הדו פוטונית לא מגיעה אוכלוסייה לרמת האנרגיה הגבוהה וכל האוכלוסייה האטומית היא סופרפוזיציה קוהרנטית של שתי הרמות התחתונות. כאשר מודדים את הבליעה של שדה לייזר סורק (כלומר משנים את התדירות של הלייזר) בנוכחות שדה אופטי שני בעל תדירות קבועה לכידות אוכלוסייה קוהרנטית תתקבל בהופעת חלון שקיפות צר בתדירות התהודה הדו פוטונית (איור 2) אשר הוא צר בכמה סדרי גודל מרוחב הקו הטבעי של המעבר.
יישומים
לסטייה של הפרש תדירויות בין השדות האופטיים לעומת הפרש התדירויות בין הרמות ישנה השפעה רבה על המצב החשוך ולכן תופעות קוהרנטיות אלה הן בעלות רזולוציה גבוהה. ספקטרוסקופיה ברזולוציה גבוהה זו בעלת יישומים רבים כגון: מטרולוגיה, שעונים אטומים, מגנטומטריה, מידע קוונטי, שימור והאטת אור ועוד. שיפורים נוספים בדיוק המדידות הספקטרליות דורשים מימוש תהודת לכידות אוכלוסייה קוהרנטית עם פרמטרים אופטימליים, כגון משרעת וניגודיות גדולה יותר ורוחב קו צר יותר.
אמפיביה (סדרת טלוויזיה)
אמפיביה (באנגלית: Amphibia) היא סדרת הנפשה אמריקאית, שנוצרה על ידי מאט בראלי, והופקה על ידי Disney Television Animation. הסדרה שודרה לראשונה בארצות הברית בערוץ דיסני ב-17 ביוני 2019. בישראל הסדרה שודרה לראשונה בדיבוב לעברית בערוץ דיסני ישראל ב-8 במרץ 2020. ב-15 במאי 2019, חודש לפני שידור הבכורה של הסדרה, חודשה הסדרה לעונה שנייה ששודרה לראשונה ב-11 ביולי 2020. לקראת עליית הבכורה של העונה השנייה, הסדרה חודשה לעונה שלישית ואחרונה, אשר עלתה במקור ב-2 באוקטובר 2021 ובישראל ב-27 בפברואר 2022. בפאנל של מאט בראלי והמדבבים על הסט, בראלי הודיע שהוא חושב על הפקת סרט על משפחת הפלנטרים.
תקציר העלילה
הסדרה עוקבת אחר אן, נערה תאילנדית-אמריקאית בת 13. לאחר שמרסי גנבה את תיבת הנגינה המסתורית לכבוד יום הולדתה של אן, אן פותחת את תיבת הנגינה ליד מרסי וסשה והן משתגרות לאמפיביה, אן - וורטווד
סשה - מגדל הקרפד
מרסי - ניוטופיה עונה 1:
עונה 2:
אן והפלנטרים יוצאים למסע דרכים לבירת הדו-חיים, ניוטופיה, כדי ללמוד את סודות קופסת הקלמיטי ולמצוא דרך להחזיר את אן וחברותיה הביתה. שם אן מתאחדת עם מרסי, אשר מציעה לעזור להחזיר את כוחה של התיבה, אן והפלנטרים מבינים שהם צריכים להטעין את האבנים באמצעות סדרה של מבחנים אשר מתקיימים בשלושה מקדשים שונים, מקדש ראשון מייצג - חוכמה
המקדש השני מייצג - טוב לב
המקדש השליש מייצג - כוח מבלי לדעת שהשליט הנוכחי של אמפיביה, המלך אנדריאס (קית ' דייוויד), יש בחשאי תוכניות משלו עבורם. בינתיים, סשה וגריים מתכננים לפלוש לניוטופיה ולהפיל את המלך, ובכך מאפשרים לקרפדות לשלוט על כל הדו-חיים. בפרק האחרון של עונה 2 מגלים לנו שאן קיבלה כוחות כחולים, ושלפולי צמחו רגליים, שמתגלים לאחר שהמלך אנדריאס זרק את ספריג מהחלון. לאחר מכן מרסי מצילה אותו עם ג'ו ספארו אבל נהרגת לכאורה שאנדריאס דוקר אותה בזמן שהיא פותחת את הפורטל ואן והפלנטרים נשלחים לכדור הארץ, ללא מרסי וסשה.
עונה 3:
אן והפלנטרים מועברים לביתה של אן בפרברים של מזרח לוס אנג'לס. אן חייבת כעת לעזור למשפחת הצפרדע להסתגל לעולם האנושי ולשמור את זהותם בסוד, תוך חיפוש אחר דרך לחזור לאמפיביה ולעצור את פלישת אנדריאס ולהתמודד עם הממשלה שמתחילה לחשוד על פעילות של יצורים על טבעיים. למרות זאת, ללא ידיעתם, אנדריאס שלח רובוט להרוג את אן תוך שמירה על מרסי בהקפאה בתוך קפסולת קיפאון ולהשתמש בה לתוכניותיו העתידיות. לאחר שאן הביסה את הרובוט הרשויות מגלות על הצפרדעים ומתחילות לעקוב אחריהן, מה שמקשה להן עוד יותר להסתובב בחופשיות מחוץ לבית.
אולם במהלך הפרק השביעי, אוליביה ויונאן מצילות את מרסי ומשחררות אותה ממיכל ההתחדשות ומנסות להביא אותה למקום בטוח אך המשימה נכשלת ואנדריאס ידע מה קורה ומיד נותן לליבה להיכנס לתודעה שלה.
בפרק 16 אן, סשה, הפלנטרים וכל המחתרת מגיעים לארמון ופוגשים פעם ראשונה את "דרסי" ונוכחים ברגע הגורלי שאנדריאס פותח את הפורטל לכדור הארץ וככה מצליחים לפלוש לתוכו. כתוצאה מכך, כדור הארץ עומד בסכנה, אך אן והפלנטרים מצליחים להביס את אנדריאס והליבה, אך הליבה בורחת ומשתלטת על הירח האדום בחזרה באמפיביה. לאחר מכן ולריאנה מגיעה לטירה בשביל לעזור להם עם תיבת הקלאמיטי. אן, סשה ומרסי טוענות את הכוחות שלהם. אן משתדרגת וגם סשה ומרסי אבל אף פעם לא הראו אותם עם כוחות. לאחר מכן שלושתן מגלות מה הכוחות שלהן: הכוח של של סופר אן הוא ליצור חתולים כחולים עם כוח ענק, של סשה פונפונים של מעודדת ושל מרסי קוביות של משחק מבוכים ודרקונים.
הן לא מצליחות להביס את הליבה, אלא רק את העוזרים שלה. אחרי זה אן מבינה שהיא צריכה לאחד את הכוח של כל האבנים, מה שיהרוג אותה ספריג לא רוצה לאבד את אן ועף על פרובו בזמן שהיא מאחדת את כל האבנים ומעיפה משם את סשה ומרסי. היא הופכת לבלתי מנוצחת ומסבירה לספריג שהכל בסדר. אחרי זה היא מביסה את הליבה ומתה.
כולם בוכים ובזמן שאן במין גן עדן היא נכנסת לבית שיש בו את כל הדברים האהובים עלייה ופוגשת שם את האל  שיצר את  האבנים בדמות דומינו שנותן לה הצעה להחליף אותו כשומר האבנים, אך אן מסרבת  ומסבירה על זה שכולם עושים טעויות והאל אומר לה שהוא ייתן לה לחזור לחיות וביום שהיא תמות מזקנה כנראה היא תיהיה מוכנה לתפקיד. אן חוזרת לעולם האנושי וכולם מריעים לה שחזרה. אל האבנים טמן בכיסה של אן שלוש אבנים חדשות וקטנות שאיתם הן יכולות לחזור לעולם שלהן, אך ניתן לעשות בקריסטלים שימוש אחד בלבד מה שאומר שהן לא יוכלו לחזור לאמפיביה אחר כך. ולריאנה פותחת את הפורטל וכל אחת מהבנות מקבלת זר בצבע של היהלום שלהן, נפרדות מהחברים שלהן וחוזרות לכדור הארץ. כעבור 10 שנים רואים באמפיביה איך הכול השתנה: פולי הופכת לצפרדע, ספריג גודל, הופ פופ מגדל חווה אנדריאס עוזר לעיירה טודי הפך לראש העיר ויונאן ואוליביה הפכו להיות זוג. כל תושבי וורטווד מגיעים לראות את חשיפת הפסל שיצרו לכבוד אן ואז הסצנה עוברת לכדור הארץ, בה רואים שמרסי בת 23 ומפרסמת קומיקס באינטרנט והיא באה לבקר במדינה שלה היא פוגשת את סשה, שעובדת בתור פסיכולוגית, ואן שקנו לה דברים ליום הולדת. אחרי זה אן סשה ומרסי הולכות משם לחגוג ופה הסדרה נגמרת.
תקציר פרקים
פרק 1 עונה 1 תקציר: וולי מוצא את אן ומכריז שיש מפלצת ביער, לאחר מכן ספריג מוצא את אן ומתידד איתה, ואז כל הכפר הכריז שצריך להרוג את אן ולרוב המזל הופ פופ הכריז שהוא השמור על אן ושאן תגור במרתף של הפלנטרים. / אן וספריג רוצים לשחות קצת באגם של וורטווד אך הופ פופ לא מאשר להם את הרעיון, אז ספריג מציאה לאכול צילי סופר חריף לכיף ואז אן אמרה שאסור לוותר, ובזמן שהופ פופ ישן הצמד גנב את המפתחות לבית ורצו לאגם, אבל היה שלט שהיה כתוב עליו שיש משהו מסוכן במים ספריג הציאה ללכת ואן הציאה להיכנס וספריג דאג ופשוט הלך עד שאן אמרה שאם הוא רוצה להיות חבר שלה הוא צריך לתמוך בא גם בדברים מסוכנים, והצמד קפצו למים וגילו על מפלצת מרושעת שהייתה במים ספריג לקח את הצילי הסופר חריף שם אותו למפלצת בפה והמפלצת מתה מהחריפות והם חזרו לפניי שהופ פופ שם לב.
פרק 2 עונה 1 תקציר: הכל מתחיל בארוחת הבוקר ובזמן שהפלנטרים ואן אוכלים אן קוטלת מלא את הופ פופ, לאחר הקטילות הופ פופ נשבע שאם אן תעשה את זה שוב היא תילך מבית הפלנטרים ואז אן לקחה אחד מהמקלות של הופ פופ ועשתה חיקוי גרועה ובטעות המקל נשבר, ואז ספריג סיפר לאן שהמקל שהיא שברה עובר במשפחת הפלנטרים, אז פולי אן וספריג הלכו ללוגל הנגר וספרו הכל ולוגל סיפר להם על עץ האבדון שהמקל שהיא שברה, משם החבורה צילמה מפה והלכה לעץ האבדון, וכשהחבורה הגיעה לעץ אן ניסתה לקחת מקל ואז העץ התעורר לחיים החבורה ברחה לחנות של לוגל בזמן הקר החנות נהרסה לגמרי עד שהם מצאו טרמיטים וזרקו על העץ, ואן שילמה על הנזק בעט, והם חזרו הביתה בלי מקל, אן גילתה את זה להופ פופ ועזבה, ומהר הופ פופ אמר שהוא סתם צחק, אבל עדיין אן בתורנות כלים לחודש. / הפרק מתחיל שמגלים שיש הצפה במרתף (החדר של אן) והופ פופ אמר שאן לאיכולה לישון שם עד שהופ פופ יתקן את ההצפה, וספריג ישר הציאה שאן תישן איתו, וכל הלילה ספריג סוגר את החלון בשביל שהתקרר בגלל שצפרדעים לא מזיעות ואן פותחת, וכל לילה זה ניהיה יותר גרוע, וספריג רץ לתקן את הסתימה בלי שאן יודעת ואותו דבר עם אן עד שהם נפגשים שם, ורואים גם מפלצת חילזון שוחה במים, והתחילה מלחמה שבא אן וספריג משלימים ומנצחים בקרב, אפילו שהם לא תיקנו את הסתימה, לאחר מכן הם מבינים שהם אפילו חברים יותר טובים ממקודם.
פרק 3 עונה 1 תקציר: הכל מתחיל שפולי אן וספריג משחקים לכיף שלהם, עד שהם מריחים ריח מגעיל הם הולכים לבדוק מה קורה הם רואים את הופ פופ מבשל וספריג ופולי מתאכזבים, אן שואלת מה קרה והופ פופ מסביר לה שכל שנה הצפרדעים מתכנסות לתחרות בישול, המנצחים מקבלים מטבעות נחושת, והמפסידים הולכים לכלוב הבושה, ושהפלנטרים מפסידים בכל שנה. ומהר אן אומרת: שהשנה היא תעזור להם והם ינצחו, והציאה להכין פיצה, לאף אחד חוץ מאן לא היה מוסג מזה    ועדיין הם זרמו, הם עבדו יותר מדי קשה אפילו הם עשו עסקה עם צפרדע שבתמורה לבצק ספריג היה ארוס למאדי ילדה מפחידה מאוד, הם הצליחו לשרוד עד שהגיעו לעגבניות זה היה יצור ענקי ששמר על עגבניות יצור העגבניה אכל אותם והם נעצרו בגרון שלו, אן שאלה אם כתוב משהוא על עגבניות בספר המתכונים של הופ פופ והיה כתוב שהם מאוד תעימים, אז החבורה אכלה את היצור מבפנים בזמן שהם עשו את זה כל שאר הרכיבים היצור אכל, הם לקחו עגבנייה והמשיכו הם לקחו תבשיל של הופ  פופ ושמו עליו עגבנייה, ראש העיר התרשם אבל הם עדיין הפסידו בתחרות ): /
דמויות
דמויות ראשיות
רוב מיוחס
לדוגמה, הדחת נשיא במדינת ישראל כרוכה בהשגת רוב מיוחס של שלושה רבעים מהמספר הכולל של חברי הכנסת, כלומר 90 חברי כנסת שיצביעו בעד הדחתו על מנת שההחלטה תתקבל.
רוב מיוחס בעולם
בקנדה ניתן לפרלמנט הכוח להחליט האם משאל עם בנוגע לעצמאות מחוזית השיג "רוב ברור" ונרמז לכך שרוב מיוחס נדרש לכך. במידה ולא הושג רוב ברור, תוצאות משאל העם מבוטלות והמחוז לא יוכל להכריז על עצמאות באופן חוקי.
במשאלי עם המתקיימים ברפובליקה של סין ועוסקים בנושא טאיוואן, נדרש רוב של כל הבוחרים הרשומים (לא רק אלה שהצביעו) כדי להעביר החלטה.
ארצות הברית
רוב של שלוש חמישיות נדרש בארצות הברית על מנת להביא לשינוי משמעותי. לדוגמה, הוא משמש כרוב הנדרש ברוד איילנד במקרה בו רוצים לבטל וטו, או בניו יורק הוא נדרש כדי לאשר העלאת מיסים.
חוקת ארצות הברית דורשת רוב מיוחס על מנת לבצע שינויים משמעותיים בפעולות מסוימות. הצעת תיקונים לחוקה יכולה להתבצע באחת מהדרכים הבאות: לאחר שהוצע התיקון באחת הדרכים הנ"ל, ניתן לאשררו באחת מן הדרכים הבאות: במדינות רבות בארצות הברית, רוב מיוחס של מחוקקים יכול להציע שינוי בחוקה, אך השינוי יתבצע רק לאחר הצבעת הבוחרים. לדוגמה, במישיגן המחוקק מאפשר מציע שינויים בחוקת מישיגן, אך אלה מתבצעים בפועל רק לאחר שאושרו בבחירות הבאות המתקיימות במדינה.
ישראל
בישראל קיימים מספר סעיפים בחוקי יסוד ששינויים דורש רוב מיוחס:
הערות שוליים
Mehrheit
סרט קומדיה
קומדיה היא סוגה קולנועית הכוללת סרטים שמטרתם המרכזית להצחיק ולשעשע את צופיהם. הקומדיה, לצד הדרמה והפעולה, היא מהסוגות המרכזיות בקולנוע, ויש לה נציגות נכבדת כמעט בכל אחת מהסוגות הקולנועיות האחרות.
היסטוריה
הקומדיה היא מהסוגות הקולנועיות הראשונות ורבים מהניסיונות הראשונים בתחום הקולנוע כיוונו לקומדיה. כסוגות קולנועיות אחרות, גם הקומדיות של ימי בראשית של הקולנוע, בתקופת הראינוע, שאבו השראה, דגמי עלילה, ומשחק מבימות התיאטרון, ובמיוחד מליצנים, מלהקות אקרובטיות וממופעי וודוויל. בהיעדר יכולת להשמיע צלילים, ובשל ציוד הצילום הפרימיטיבי, התאפיינו הקומדיות המוקדמות בפעלתנות רבה, בהדגשת המחוות הגופניות, בהומור סלפסטיקי ובדגש על כישרונו האינדיבידואלי של הכוכב הקומי. הכוכבים הגדולים של תקופת הסרט האילם כיכבו בשורה ארוכה של סרטים קומיים קצרים, שההומור בהם היה גופני בעיקרו. היה דגש על הכוכב הבודד, לעיתים סטנד-אפיסט.
מאפיינים
סיפור העלילה בסרטים קומיים פשוט יותר, פעמים רבות, מבסוגות קולנועיות אחרות, ומושם בו דגש פחות על ריאליזם. לרוב, סרטים קומיים מספרים סיפורים קלילים, עם כוונה לשעשע בלבד. אולם, קיימים סרטים קומיים בעלי תכנים שבהם יש ביקורת חברתית או פוליטית (למשל: "לכשכש בכלב" או "איש השנה").
נפלאות התבונה (ספר)
הספר נפלאות התבונה (באנגלית: A Beautiful Mind) הוא ביוגרפיה של המתמטיקאי ג'ון נאש, חתן פרס נובל לכלכלה שבמשך מרבית שנות חייו סבל מסכיזופרניה. הספר זכה להצלחה רבה, ובהמשך יצא לאקרנים סרט קולנוע מצליח באותו השם המבוסס על הספר, בכיכובם של ראסל קרואו וג'ניפר קונלי ובבימויו של רון הווארד. הסרט זכה ב-4 פרסי אוסקר ב-2002 וכן בשני פרסי גלובוס הזהב.
יחסי בנגלדש–הפיליפינים
היסטוריה
יחסים בין תושבי הפיליפינים ובנגלדש התחילו כבר לפני עצמאותן של שתי המדינות. יורדי הים שבאו ממפרץ בנגל, כיום בשטח בנגלדש המודרנית, הפליגו לדרום-מזרח אסיה (האזור שבו נמצאים הפיליפינים) וסחרו שם מאז אמצע המאה הראשונה. בשנות ה-900 ממלכת גופטה, ששלטה בחלק מבנגלדש, הנחילה את התרבות הדרום-אסיאתית בדרום מזרח אסיה, דרך מסחר, כך שמכתב הבראהמי, ששימש בעבר בממלכת גופטה, התפתח הכתב הפיליפיני העתיק. כאשר שושלת צ'ולה בדרום אסיה כבשה את אזור בנגלדש, מפרץ בנגל ודרום-מזרח אסיה אוחדו לישות יחידה מכיוון שהיו תחת שליטת ישות פוליטית יחידה. מאוחר יותר, בעיצומם של הכיבושים הקולוניאלים הספרדיים, בבנגלדש והודו הדרומית התפתח סחר בעבדים, שהועברו לאזור הפיליפינים, במהלך רוב אותה התקופה.
לאחר שבנגלדש הכריזה עצמאות והתנתקה מפקיסטן, ממשלת הפיליפינים הכירה בבנגלדש בתאריך 24 בפברואר 1972, ושתי המדינות כוננו קשרים דיפלומטיים. הפיליפינים היו בין המדינות הראשונות שהכירו בבנגלדש לאחר עצמאותה בשנת 1971. בנגלדש פתחה שגרירות בפיליפינים בשנת 1981. ראש הממשלה של בנגלדש אטאור רחמן ח'אן ביקר בפיליפינים ב-1985. מאוחר יותר, ראש ממשלת בנגלדש הסינה ואזד ביקרה בפיליפינים בספטמבר 1997. לבנגלדש יש שגרירות תושבת בפיליפינים ולפיליפינים יש שגריר תושב בבנגלדש.
יחסים כלכליים
שווי הסחורות שבנגלדש ייבאה מהפיליפנים הסתכם ב-19.32 מיליון דולר נכון לשנת 2014. בנגלדש היא שותפת הסחר השלישית בחשיבותה של הפיליפינים בדרום אסיה. בפברואר 2016, 81 מיליון דולר נגנבו מבנק בנגלדש, והכסף הולבן באמצעות בנק בפיליפינים. ממשלת הפיליפינים החזירה 15 מיליון דולר מהכסף הגנוב.
בנץ
{{פירושונים|
ראו גם
}}
שנגחאי אקספרס
הסרט זכור היטב עקב סגנון הצילום המיוחד שלו. למרות זכייתו של ליי גראמס בפרס אוסקר לצילום הטוב ביותר, דיטריך טענה שפון שטרנברג היה אחראי לרוב הצילום בסרט. הסרט היה גם מועמד לפרס אוסקר לסרט הטוב ביותר ולפרס אוסקר לבמאי הטוב ביותר (עבור פון שטרנברג). הסרט היה שובר קופות עם הכנסות של 3.7 מיליון דולר, מה שהפך אותו למכניס ביותר בארצות הברית ובקנדה לאותה שנה.
בהתחלה, הסרט הוחרם על ידי סין, אך לאחר שחברת ההפצה "סרטי פרמאונט" הבטיחה שלא ייעשו יותר סרטים על סין האחרונה ביטלה את החרם. לסרט נעשו מספר רימייקים; "Night Plane from Chungking" (1942) ו"Peking Express"  (1951).
פרסים ומועמדויות
הסרט זכה למספר רב באופן יחסי של מועמדויות לפרס אוסקר. הסרטים היחידים שצברו יותר מועמדויות מ"שנגחאי אקספרס" היו "האלוף" ו"ארווסמית'" (כל אחד מהם ארבע מועמדויות). הסרטים "ילדה רעה" ו"ד"ר ג'קיל ומר הייד" צברו מספר זהה של מועמדויות לסרט.
תערו של אוקאם
תַערו של אוקאם (באנגלית: Occam's razor) הוא עיקרון פילוסופי המיוחס לוויליאם איש אוקאם, נזיר פרנציסקני אנגלי בן המאה ה-14. על פי עיקרון זה, המנוסח לרוב בעזרת המשפט אין להרבות בישויות יותר מכפי הצורך, כאשר קיימים הסברים שונים לאותה תופעה יש להעדיף את הפשוט מביניהם, שבו המספר המועט ביותר של מושגים וחוקים (ועל כן, מכונה כלל זה גם בשם "חוק החיסכון").
תערו של אוקאם מהווה כלל מנחה והמלצה היוריסטית בעת חיפוש אחר הסבר לתופעות בתחומים שונים. מטרתו היא להדריך מדענים בנושא פיתוח היפותזות ומודלים, וכן לסייע להם בבחירה בין היפותזות שונות. הוא אינו חוק של תורת ההיגיון ואינו ניתן להוכחה לוגית; עם זאת, יש הרואים בו כלי עזר ממעלה ראשונה בדרך חשיבתם של מדענים לפיתוח תיאוריות.
ניסוחים שונים של הכלל
הרעיון המובא ב"תערו של אוקאם" קשור באופן הדוק לרעיונות של "פשטות", "אלגנטיות" ו"אסתטיקה", והוא מצא את מקומו במספר ביטויים לאורך הדורות:
השפעות על ויליאם איש אוקאם
ויליאם איש אוקאם ניסח את הכלל הנושא את שמו בהשפעת תורותיהם של שני פילוסופים ואנשי כנסייה שקדמו לו, תומאס אקווינס וג'ון דנס סקוטוס, בני המאה ה-13, אשר הביאו בכתביהם רעיונות לוגיים דומים. את שורשיו של העיקרון ניתן לאתר עוד בפילוסופיה של אריסטו, וראוי להזכיר גם את אבן אל-היית'ם, את רבי סעדיה גאון (רס"ג) ואת הרב משה בן מימון (רמב"ם). בחיבורו "ספר האמונות והדעות" השתמש רס"ג בעקרון החיסכון כדי להראות שאין צורך להניח ריבוי אלים משום שהנחת אל אחד מספיקה לצורך העיון הפילוסופי. לטענתו, מכיוון שמציאות העולם מכריחה סיבה שקדמה לה, אנו מסיקים שהיא נעשתה על ידי פועל שקדם לה. אך די בהנחה של פועל אחד וריבוי פועלים הוא מיותר:
"השכל לא החליט בעניין העושה אלא מפני שאי אפשר בלעדיו; והנה האחד הוא אשר לא ייתכן בלעדיו, אבל מה שיותר מכך – אפשר בלעדיו, ואין צורך אליו".
הרמב"ם משתמש בכלל זהה על מנת לטעון כי תאוריה אסטרונומית אחת עדיפה על רעותה ("מורה נבוכים", חלק ב פרק יא). בדומה לרס"ג, ויליאם איש אוקאם השתמש בעיקרון לצורך טיעונים תאולוגיים ומטאפיזיים, ואילו הרמב"ם, שקדם לו ב-150 שנה, השתמש בכלל לבחינת השערות (היפותזות) מדעיות.
הצדקות לתערו של אוקאם
במרבית המקרים בהם הטיעון מוצג, הוא מוצג ללא הסבר. הוגים שונים, בעיקר בימי הביניים, ביססו את העיקרון על טיעונים תאולוגיים, כמו ההנחה שהאל אינו בורא דברים שלא לצורך, וממילא ברא את העולם באופן החסכוני ביותר האפשרי. גם מבלי להידרש לתאולוגיה, עד המהפכה המדעית האמינו המדענים כי העולם פשוט, וכי תאוריות על טבעו של העולם צריכות לשקף פשטות זו. הצדקות אלו שייכו את התער לתחום המטאפיזיקה, כלומר הציבו אותו כהנחת יסוד אודות העולם. בעקבות המהפכה המדעית החלו המדענים לפתח תאוריות המראות את טבעו המורכב והחידתי של העולם. אז החלו הפילוסופים להצדיק את העיקרון במונחים אפיסטמולוגיים וקישרו אותו לדרך הפרקטית שבה מתורגם הידע בעת בניית תאוריות מדעיות. אף שכיום אלו הן ההצדקות המקובלות ל"תערו של אוקאם", עדיין יש כאלו הטוענים כי העיקרון נשען על מניעים מטאפיזיים נסתרים.
למרות דעות אלו, קיימת לתערו של אוקאם הצדקה מתימטית הסתברותית. כל תיאוריה היא בעלת סיכוי להיות נכונה, וחיזוק התיאוריה על ידי תצפיות מעלה את סיכוייה של תיאוריה להיות נכונה. תורת ההסתברות מראה כי תאוריה מורכבת - כלומר, מכילה פרמטרים רבים - תחוזק לאט יותר על ידי תצפיות: כלומר, כל תצפית תחזק את התיאוריה הפשוטה יותר משתחזק את התיאוריה המורכבת. עבור בעיות ומודלים המוגדרים בצורה פורמלית ניתן לראות את התער בצורה מתמטית בעקרון Akaike. עבור תיאוריות מדעיות קשה לכמת את הקריטריון - לא ניתן, למשל, לדעת מה הסיכוי שתצפית היא שגויה, או לנסח בדיוק את הפרמטרים החופשיים של המודלים המושווים ואת השפעת התצפיות עליהן מבחינה סטטיסטית: עם זאת, ההסתברות בהחלט מצדיקה את תערו של אוקאם ככלל אצבע מדעי.
המדע ותערו של אוקאם
"תערו של אוקאם" הוא כלי בסיסי בידי אלו המחפשים אחר הסברים לתופעות באמצעות השיטה המדעית. המדובר בטיעון היוריסטי הנובע מניסיון רב שנים של ניסוי וטעייה, ואינו נכון בהכרח, אלא משמש כקו מנחה, לרוב אחד מיני כמה, לבחירת ההיפותזה המועדפת במקרה שישנם כמה הסברים לאותה תופעה. עד המאה ה-20 כלל זה התקבל באהדה מהסיבות הבאות: במאה ה-20 הפילוסוף קרל פופר טען שיש לבחור בתאוריות הפשוטות יותר לא מסיבה מעשית, אסתטית או פרגמטית אלא מפני שתאוריות פשוטות קלות יותר להפרכה, דבר התואם את תורתו של אוקאם.
במאה ה-21 עם התהוות מדע הנתונים, נוצרה הצדקה נוספת לכלל התער של אוקאם, והיא הצורך לצמצם את הסיכון ל- over-fitting (התאמת-יתר שמתאפיינת במיתאם סטטיסטי גבוה למדגם הלימוד יחד עם מיתאם נמוך למדגם המבחן, כלומר כשל בחיזוי שבא לאמת את ההשערה). מתמטית, ככל שמוסיפים ישויות או גורמים מסבירים, כך עולה הסיכון להתאמת-יתר, ובמצב הקיצוני שבו מספר הישויות שווה-גדול למספר תצפיות הלימוד, ניתן להוכיח כל דבר בלי קשר לאמיתותו. מדע הנתונים החדש מגביל בעקרון את השימוש בישויות מסבירות רק לכאלה הניתנות לביסוס על סמך נתונים חופשיים (unsupervised) ומידע-העל אודותם (meta data).
השיטה המדעית מבוססת בראש ובראשונה על הסקת מסקנות מתצפיות, וכאן יש חשיבות גדולה לתערו של אוקאם. לדוגמה, אם לאחר סערה נבחין בעץ שנפל, הרי שנוכל להסיק בפשטות כי "הרוח הפילה את העץ". המדובר בהיפותזה הכוללת רק שני מרכיבים, ושניהם קיימים אל מול עינינו – הרוח בה חשנו, והעץ אותו אנו רואים. איננו צריכים ישויות נוספות כגון חוטבי עצים או פילים על מנת להסביר מדוע העץ נפל. על אחת כמה וכמה שההסבר "העץ נפל כתוצאה מפעולתם של חייזרים זועמים בגובה שלושה מטרים" לוקה בכך שהוא כולל לא רק את קיומה של הישות "חייזר", אלא גם את המסע הבין-גלקטי, ביולוגיה זרה המאפשרת לחייזרים להיות בגובה שלושה מטרים, טכנולוגיה המאפשרת להם לפעול בחופשיות באטמוספירת כדור הארץ, והתאמה מספקת בין הפסיכולוגיה שלהם ובין הפסיכולוגיה האנושית על מנת שהמונח "זועמים" יהיה בעל משמעות לגביהם.
תערו של אוקאם מוצא את מקומו גם בתהליך הבנייה של תאוריות מדעיות. בהקשר זה, טען אלברט איינשטיין כי "מטרתה העליונה של כל תאוריה מדעית היא הצגת האלמנטים הבסיסיים הנדרשים לצורך ביסוסה באופן פשוט ככל האפשר, מבלי לוותר על אף פיסת מידע שנרכשה באמצעות הניסיון". יש המנסחים זאת בביטוי "על תאוריות להיות פשוטות ככל האפשר, אבל לא פשוטות עוד יותר". הסיפא של המשפט הוא למעשה הסייג שמציבה השיטה המדעית על השימוש בתערו של אוקאם.
כיום ניתן למצוא את תערו של אוקאם במדע בתור כלל מנחה שמכוון לעבר חיפוש אחר המבנים והחוקים הבסיסיים. על פי כלל זה ניתן להסביר תורות ותאוריות שונות בעזרת מספר קטן של מושגים מדעיים פשוטים. כך למשל, ניתן להזכיר את החיפוש אחר יסודות כאבני בניין של מולקולות בכימיה, את החיפוש אחר חלקיקים יסודיים כאבני בניין של חלקיקים מורכבים בפיזיקה, את הניסיונות לבנות תאוריה מאוחדת גדולה שתאחד כל את כוחות היסוד, או את עבודתו המתמטית של רוברט לנגלנדס, הנקראת תוכנית לנגלנדס, שניסה לקשר בין מושגים בתורת המספרים ובין הצגות של חבורות מסוימות. על פי הכלל שמתווה תערו של אוקאם רצוי שמערכת ההנחות המדעיות תהיה מצומצמת ופשוטה ככל האפשר. כך למשל, מקובל להניח כי חוקי הטבע אינם משתנים בהתאם לזמן ולמיקום, כלומר מספיקה מערכת חוקים אחת לכל זמן ולכל מקום ביקום. הנחה זו גוררת בעקבותיה, על ידי שימוש במשפט נתר, את חוקי השימור המוכרים במדע (למשל חוק שימור האנרגיה). בנוסף, האינווריאנטיות (קביעות) של חוקי הטבע ניתנת לתיאור מתמטי גם באמצעות סימטריה, ועל כן השימוש במושג הסימטריה במדע הוא בעצם ביטוי לתערו של אוקאם.
ישנן מערכות שבהן הגישה האינטואיטיבית של הבנת המבנה בעזרת תערו של אוקאם אינה מצליחה לספק הסברים למכלול התופעות הנצפות. מערכות כאלו קרויות מערכות מורכבות, והן מתאפיינות בריבוי קשרים בין היחידות המרכיבות אותן. הסיבוכיות, שמאפיינת מערכות מורכבות, ואשר מתבטאת כמערך מסועף של קשרים מורכבים ויחסי תלות הדדית בין היחידות הבסיסיות, מנוגדת לתערו של אוקאם. למעשה, מערכות ביולוגיות רבות נוטות להיות מסועפות, והן עונות על ההגדרה של מערכת מורכבת.
העקרונות הפילוסופים של תערו של אוקאם באים לידי ביטוי בגישתה המדעית של הביולוגיה האבולוציונית המודרנית. הביולוגיה האבולוציונית מעלה השערות לגבי התפתחות אבולוציונית של מין, איבר או תכונה ומכריעה בין השערות אלו על פי עקרון החסכנות (פרסימוניה). על פי עיקרון זה תועדף ההשערה הפשוטה ביותר, זו שדורשת מספר נמוך ביותר של שינויים, שבהקשר זה הם בדרך כלל מוטציות. עיקרון זה הוא אחד מהעקרונות המנחים ביצירת עצים פילוגנטיים.
ראוי להזכיר עוד שני מובנים בהם שימש תערו של אוקאם תפקיד בהיסטוריה של המדע. האחד הוא תהליך שבו נזנחו תאוריות מדעיות כאשר הסתבר שהן עושות שימוש במושגים על טבעיים. לכך לא חסרות דוגמאות – איחוז כהסבר למחלות רוח, הספירות השמימיות שמונעות על ידי ישויות שמימיות בקוסמולוגיה הגאוצנטרית, ותאוריות רבות אחרות. השימוש השני נעשה במסגרת "תחרות בין תאוריות", כלומר העדפת תאוריה מעוטת מושגים לעומת תאוריה מרובת מושגים. אולם, הכרעה בין תאוריות בעזרת תערו של אוקאם בלבד איננה מקובלת, ול"מבחן הניסוי" ולהפרכה יש חשיבות מכרעת יותר.
הפילוסופיה ותערו של אוקאם
אף על פי שוויליאם איש אוקאם עצמו לא פקפק בקיומו של אלוהים, הרי שבשלב מאוחר יותר נעשה שימוש ב"תערו של אוקאם" על מנת לנסות להכריע בשאלה תאולוגית זו. נטען כי המדע יכול לספק הסברים להרבה מהתופעות הנצפות. הסברים אלו הם פשוטים ומובנים יותר מאשר הסבר תופעות הטבע בהסברים מיסטיים או דתיים. לפי תערו של אוקאם, יש לבחור בהסבר הפשוט יותר, ומכאן נובע שאין להסיק את קיומו של אלוהים. מאידך, מאמינים טענו שההסברים התאולוגיים פשוטים ומובנים יותר ועל כן יש לבחור דווקא בהם, כך שקיום העולם מצביע על קיומו של בורא. בנוסף, יש טוענים כי השימוש ב"תערו של אוקאם" על-מנת להכריע בעניין זה לוקה בטעות, משום שלדעתם, עקרונות הפילוסופיה של המדע ("הגישה המדעית") אינם מתיישבים עם עקרונות התאולוגיה, ועל כן לא ניתן להשתמש ב"תערו של אוקאם" כדי להכריע בשאלות תאולוגיות, שאין טעם לדון בהם בכלים מדעיים.
להלן מספר דוגמאות נוספות:
הפילוסוף הווארד סלסאם טען כי המטריאליזם תואם יותר את עקרון "תערו של אוקאם" מאשר האידיאליזם, שכן זה האחרון נוקט במושגים כגון "אלוהים", "נפש" וכיוצא בזה, בעוד שהמטריאליזם אינו נזקק להם, ולפיכך הוא פשוט יותר מבחינה אונטולוגית. לעומתו, הפילוסוף מוריס קורנפורת' העיר כי הצדקה כזו של המטריאליזם על יסוד עקרונות אפריוריים היא כולה אנטי מטריאליסטית, וכן כי אם ממשיכים בקו מחשבה זה מסתבר כי הפילוסופיה החסכונית ביותר היא הסוליפסיזם (המנוגד למטריאליזם). בהקשר דומה, הפילוסוף ג'ורג' ברקלי טען כי ה"אידיאליזם", שלפיו ניתן להסביר את כל התופעות הטבעיות במונחים הקשורים בנפש האנושית, היא תאוריה עדיפה, שכן היא אינה נזקקת למושג "חומר" ולפיכך היא פשוטה יותר. הפילוסוף בן המאה ה-20 ז'אק סמארט, יצא כנגד אספקט מסוים בטיעון זה כאשר אמר כי הגישה המוניסטית, שלפיה ישנה אחדות בין הנפש והמוח, עדיפה על הגישה הדואלית, שלפיה מדובר בשני מונחים שונים.
ביקורת
"תערו של אוקאם" זכה במרוצת השנים, מאז יצירתו, לביקורות רבות מצד פילוסופים ומדענים.
תלות בזמן
לפי עקרון אוקאם יש לבחור בתאוריה הפשוטה ביותר מתוך התאוריות המסבירות נושא מסוים, אולם בחירה כזו מעוררת בעיה של תלות בזמן. "תאוריה פשוטה" פירושה פשוטה כעת, לפי המידע הנוכחי. ייתכן שבעתיד, בעקבות מידע נרכש נוסף, תאוריה אחרת תהפך לפשוטה יותר להבנה ולישום ואז נאלץ לבחור בה. מכאן נובע שתערו של אוקאם הוא כלל תלוי-זמן שאינו מאפשר העדפת חוקים אוניברסליים ו"נצחיים".
עמימות, מעמדם של מושגי הפשטות והחסכונות
מעבר לאפשרות של היותם מושגי הפשטות והחסכונות יחסיים וסובייקטיביים, ייתכן גם שמדובר במושגים עמומים שלא ניתן להציג עבורם הגדרה מדויקת או קריטריונים מדויקים. הבחירה בתאוריה הפשוטה והחסכונית יותר, איפוא, יכולה להיות משימה בעייתית מבחינת ההצדקה שלה.
לדוגמה, ספרות בינאריות הן אומנם מעטות יותר מספרות עשרוניות, ולכן השימוש בהן הוא פשוט מבחינת כמות הסימנים הדרושה, אך ברור מאליו כי חישובים מתמטיים מסוימים יהיו קשים יותר לביצוע בעזרתן. באופן דומה, במערכות הגיוניות שונות, בהן קיימות ישויות מעטות בלבד, נדרשות לעיתים פעולות חיבור רבות יותר, ודווקא ריבוי ישויות הוא זה המפשט את המודל הכולל המיוצג באמצעותן.
פתרון אפשרי לבעיה זו, לפחות לגבי מושג החסכונות, יכול להיות רדוקציה של מושג החסכונות למספר הישים שתאוריה מסוימת מתחייבת לקיומם. אולם, ספירה כזו יכולה להיות גם היא בעייתית שכן היא יכולה להיות תלויה מאוד בתיאור של התאוריה ובדרך הצגתהּ, וכן היא כרוכה בבעיות פילוסופיות רבות (ביניהן בעיית העצם וכמה מהבעיות הבסיסיות של האונטולוגיה). על מנת לספור את מספר הישים (Beings) בתאוריה יש להבין מה ראוי למעמד "יש" ומה לא. אם התאוריה מתחייבת, למשל, לקיומו של בן-אדם – כיצד יש לספור זאת? האם אחד, כיוון שישנו בן אדם אחד? או שמא יותר (כי התאוריה מתחייבת גם לקיומם של לב, ריאה, מוח ועוד ישים רבים שקיומם נובע מקיומו של בן אדם). כאשר מדובר בישים שאינם חומריים (כגון כוח, אנרגיה וכו') או במושגים מופשטים – הדבר נעשה בעייתי אף יותר. הספירה תלויה מאוד ברמת התיאור, ואילו רמת התיאור יכולה לסבול מבעיה של עמימות.
שמרנות
בחירת היפותזות לפי עקרון אוקאם יכולה גם להביא לשמרנות יתר. יש שיעדיפו תאוריה פשוטה יותר של אתמול על פני תאוריה מסובכת יותר של היום. דוגמה לכך היא שלא מעט מדענים העדיפו את התאוריה הפשוטה יותר של העברת מידע גנטי על ידי חלבונים בתוך התא על פני התאוריה המסובכת יותר של תפקיד ה-DNA בהעברת המידע הגנטי.
מעמדו של תערו של אוקאם ומגבלותיו
אין להתייחס לעקרון אוקאם ככלל או חוק אלא רק כהמלצה פרגמטית. אם נתייחס אליו ככלל, נבחר בעזרתו בתאוריה מסוימת על היותה פשוטה יותר. לפי קרל פופר, אם יום אחד נמצא תצפית שאינה תואמת תאוריה זו אזי תאוריה זו הופכת מיידית למופרכת ומבוטלת. אך, לפי אותו פופר, זה יפריך ויבטל מיידית גם את עקרון אוקאם אשר בעטיו בחרנו קודם בתאוריה המופרכת.
טעות שכיחה היא לטעון שתערו של אוקאם אמור לתת כלי לבחירה בין תאוריות אמיתיות ושקריות ולא כך הוא. התער עוזר לנו לבחור מתוך תאוריות אמיתיות שונות, את התאוריה הפשוטה יותר מבחינת הסבר, חסכנות ותוכן ולהשתמש בה להמשך הדרך המדעית. אך מה על שאר התאוריות, אלו שנדחו? הרי גם הן נכונות (לאותה עת)! מדוע בכלל לדחות תאוריות נכונות רק מפני שהן מורכבות ומסובכות יותר להבנה? רבים טוענים שתפקידו של מדען הוא לשלול ולדחות תאוריות שקריות ולא תאוריות מסובכות.
גלילאו גליליי לעג לתערו של אוקאם באומרו שיש לדחות את כל ספרי המדע ולבחור רק באותיות האלף-בית כי הרי בעזרתן אפשר להסביר כל דבר והן פשוטות יותר מספרי המדע.
בכל זאת, אין לשלול לחלוטין את העיקרון של אוקאם. הוא שימושי בתחומים כמו התחום הדידקטי – קל יותר להסביר וללמד תאוריות ומושגים בצורה פשוטה יותר מאשר בדרך מסובכת. בחירה של תאוריה פשוטה יותר יכולה להביא גם להפחתת עלויות בישום התאוריה, לעומת אחת מסובכת יותר.
השימוש בתערו של אוקאם ברפואה
עיקרון מקובל ברפואה בת זמננו הוא עקרון החיסכון האבחנתי. עיקרון זה מנחה את הרופא, כי בעת מתן אבחנה לפגיעה או מחלה, עליו להסביר את כל הסימפטומים הנגלים לעין באמצעות סיבות מועטות ככל האפשר. גישה כללית זו אינה מדויקת במקרים רבים, למשל מקרים מורכבים שבהם החולה סובל מתסמונות מורכבות היכולות לכלול מספר רב מאוד של תסמינים. יש לזכור גם, שהרפואה אינה מדע מדויק ובתהליך האיבחון יש מקום רב לגורמים כמו אינטואיציה, רגשות ותחושות.
שימושים נוספים לעיקרון
לעקרון "תערו של אוקאם" שימושים רבים נוספים. העיקרון משמש כקו מנחה בתורת המידע בנוגע לאורך מינימלי של מסר (Minimum Message Length), להצדקת גישות שונות הקשורות לאבולוציה, ועוד.
אוקאם (OCCAM) היא גם שפת-על במחשבים שפותחה על ידי INMOS, ושתוכננה במיוחד כדי לבטא אלגוריתמים מקביליים ואת יישומם ברשת של מעבדים. היא בנויה על העיקרון המינימליסטי של אוקאם, כלומר נמנעת מכפילות של מנגנונים בשפה שלא לצורך.
תערו של אוקאם משמש אף את אנשי המודיעין כפי שמוזכר בספר "מלחמה סודית ביותר" מאת רג'ינלד ויקטור ג'ונס. ג'ונס היה ראש המודיעין המדעי הבריטי בתקופת מלחמת העולם השנייה. בספר הוא מביא את תערו של אוקאם כעיקרון מרכזי להבנת תמונת המודיעין בכלל ומודיעין טכנולוגי בפרט. לדוגמה, היטלר הצהיר במהלך המלחמה שגרמניה תשתמש בנשק הקטלני שלה מול הבריטים, ועל ג'ונס הוטל לבחון איזה נשק חדש גרמניה פיתחה. הוא מצא כי בנאום המלא אמר היטלר שלבריטניה יש צי המהווה את מרכז הכוח שלה, וגם לגרמניה יש כלי מלחמה קטלני. כך הבין ג'ונס שעל פי ההסבר הפשוט ביותר היטלר מתכוון ללופטוואפה, חיל האוויר הגרמני, המהווה את מרכז הכוח שלו.
שימוש מבודח בעיקרון זה נעשה בידי הבלש החוקר "שרלוק המלוק" בסדרת ספרים לילדים ואחר כך החבובות של סדרת הטלוויזיה "רחוב סומסום". לדוגמה, בספר "שרלוק המלוק ותעלומת הטווידלבאג הגדול, או: הבלגן בחצר", שרלוק המלוק מגלה שאריות עוגה, נרות, סוכריות, צלחות חד-פעמיות, וכובעי יום-הולדת חרוטיים מנייר, ומשער שמדובר במפלצת איומה, הזורקת חפצים אלו על חיפושיות הטווידלבאג בעת שהיא רודפת אחריהם. השערתו הולכת ומסתבכת, עם גילוי הממצאים, עד שהוא מגיע אל ביתה של כלת יום ההולדת, אשר לא יכולה לארח אותו בביתה, כי אורחיה הטווידלבאגים ברחו, ומפלצת איומה נמצאת בביתה.
רוגע
רוגע הוא מצב שבו האדם חופשי מתחושות גופניות ורגשיות של דחק וחרדה. תחושת הרוגע אינה ייחודית לבני אדם והיא מופיעה גם אצל בעלי חיים. במצב של רוגע מופחתת הפרשתו של המוליך העצבי נוראדרנלין.
גורמים המעודדים תחושת רוגע
הנשיפה יכולה לשמש כטכניקה להירגעות. כאשר אנו נושפים, ולאו דווקא בשיטות מיוחדות, אנו נרגעים. כאשר אנו לחוצים, אנו לוקחים שאיפה עמוקה ולאחר מכן נושפים בחוזקה דרך האף. ישנן שיטות המנצלות את הנשיפה עד תומה, כמו יוגה.
דמיון מודרך הוא שיטה המשתמשת בדמיון כדי להשפיע על המצב הנפשי, להעלות מחשבות לא מודעות באופן אסוציאטיבי, ולתרגל את שליטת המוח על התפקודים הגופניים. הוא יכול לשמש בין היתר גם ליצירת תחושת רוגע. ספירת כבשים הוא תרגיל דמיון מודרך שמשמש בחלק מהתרבויות כאמצעי מרדים כדי לישון.
מוזיקת העידן החדש היא מוזיקה שלווה במגוון סגנונות מוזיקליים שנועדו להשרות אווירת רוגע ורגשות חיוביים, כאמצעי לשחרור מתחים באמצעות יוגה, מדיטציה ועיסוי. מוזיקה זו מסתמכת רובה ככולה על מכלול האמונות של העידן החדש.
עיסוי הוא שיטת מגע המבוססת על חיכוך, שפשוף ולחיצה בנקודות שונות בגוף אשר מבוצעת על ידי אדם או באמצעות מכשור מכני. העיסוי יכול לבין היתר לסייע לאדם להירגע.
מכל ציפה יכול לשמש אף הוא להירגעות.
באנץ'
{{פירושונים|
ראו גם
}}
דולורס או'רירדן
דולורס מארי איילין או'רירדן (באנגלית: Dolores Mary Eileen O'Riordan) (6 בספטמבר 1971 - 15 בינואר 2018) הייתה זמרת-יוצרת וגיטריסטית אירית וסולנית להקת הרוק הקרנבריז. או'רירדן הובילה את הקרנבריז להצלחה עולמית במשך 13 שנים, עד להפסקה ב-2003 והאיחוד ב-2009. או'רירדן פצחה בקריירת סולו ושחררה שני אלבומים ב-2007 ו-2009.
או'רירדן בלטה בשל שירת ה-lilting שלה והמבטא הלימריקי הכבד שלה. היא שימשה כשופטת בתוכנית הטלוויזיה The Voice of Ireland בערוץ הטלוויזיה Raidió Teilifís Éireann בין השנים 2013–2014. או'רירדן הייתה גם חברה בלהקת Jetlag.
בצעירותה
דולורס או'רירדן נולדה וגדלה בבאליבריקן שבלימריק, אירלנד. להוריה, טרנס ואיילין או'רירדן, שבעה ילדים ודולורס הייתה הצעירה שבהם.
הקרנבריז
ב-1990 השתתפה במבחן בד ללהקת "The Cranberry Saw Us" (שם הלהקה שונה אחר כך ל-"The Cranberries") והתקבלה. הלהקה הוציאה כחמישה אלבומים כשאו'רירדן משמשת כסולנית, קלידנית גיטריסטית ואף כתבה את רוב שירי הלהקה.
קריירת סולו
או'רירדן הוציאה שני אלבומי סולו וערכה שיתופי פעולה רבים עם זמרים ברחבי העולם. כמו כן היא ביצעה הופעה קצרה בסרט "קליק" בכיכובו של אדם סנדלר כזמרת חתונות ששרה את השיר Linger.
Jetlag
באפריל 2014 הצטרפה להרכב Jetlag, עמם הקליטה חומרים חדשים.
חיים אישיים
או'רירדן נישאה למנהל של להקת דוראן דוראן דון ברטון ולהם שלושה ילדים. הזוג נפרד בשנת 2014 לאחר 20 שנות נישואין. בשנת 2006 פורסם כי או'רירדן היא אחת מ-10 הנשים העשירות ביותר באירלנד.
בהמשך נודע כי או'רירדן סבלה בילדותה מהתעללות מינית מאחד האנשים הקרובים אליה במשך ארבע שנים ברציפות.
במהלך חייה סבלה או'רירדן מדיכאונות רבים, אנורקסיה, אלכוהוליזם ואף ניסתה להתאבד באמצעות כדורים מספר פעמים.
ב-15 בינואר 2018 או'רירדן נמצאה מתה לבדה במלון בלונדון. מותה נגרם כתוצאה מטביעה באמבטיה, בעת שהייתה שיכורה.